BCP ลดสัดส่วนถือ “เหมืองลิเทียม” อาร์เจนตินา-สหรัฐฯ จ่อบันทึกกำไรเข้ากำไรสะสม
BCP ลดสัดส่วนถือ "เหมืองลิเทียม" อาร์เจนตินา-สหรัฐฯ จ่อบันทึกกำไรเข้ากำไรสะสม
BCP ลดสัดส่วนถือ "เหมืองลิเทียม" อาร์เจนตินา-สหรัฐฯ จ่อบันทึกกำไรเข้ากำไรสะสม
22 ธ.ค. 2563

บริษัท บางจาก คอร์ปอเรชั่น จำกัด (มหาชน) หรือ BCP แจ้งว่า ที่ประชุมคณะกรรมการบริษัทมีมติอนุมัติแนวทางการบริหารการลงทุนของกลุ่มบริษัทฯ โดยให้บริษัทย่อยของบริษัทฯ คือ BCP Innovation Pte.Ltd (BCPI) ลดสัดส่วนการถือหุ้นใน Lithium Americas Corp. (LAC) ซึ่งดำเนินโครงการเหมืองลิเทียมในประเทศอาร์เจนติยาและประเทศสหรัฐอเมริกา และเป็นบริษัทที่จดทะเบียนในตลาดหลักทรัพย์โตรอนโต ประเทศแคนาดา และตลาดหลักทรัพย์นิวยอร์ก ประเทศสหรัฐอเมริกา ซึ่งมีมูลค่าการลงทุนเริ่มต้นประมาณ 36 ล้านเหรียญสหรัฐฯ และมูลค่าที่ได้รับจากการลดสัดส่วนการลงทุนในครั้งนี้ประมาณ 136 ล้านเหรียญสหรัฐฯ โดยส่วนต่างระหว่างราคาขายและต้นทุนของเงินลงทุนจากการลดสัดส่วนดังกล่าว จะรับรู้เข้ากำไรสะสมโดยตรง และไม่มีการรับรู้ผ่านงบกำไรขาดทุน
ทั้งนี้ ณ วันที่ 21 ธ.ค.63 BCPI ถือหุ้น LAC อยู่ 0.5 ล้านหุ้น หรือประมาณ 0.5% ซึ่งการลดสัดส่วนการถือหุ้นดังกล่าวไม่กระทบต่อสิทธิในการซื้อลิเทียมตามสัญญา Lithium Purchase Agreement (สูงสุด 6,000 ตันต่อปี) จากโครงการ Cauchari-Olaroz
อนึ่ง การลงทุนเหมืองแร่ลิเทียมของ BCP ผ่านการถือหุ้น 15.8% ใน LAC
 